ભારતીય સંસ્કૃતિમાં યોગનું ઘણુ્ં આગવું મહત્ત્વ રહેલું છે. યોગ એટલે કે મિલન, શરીર અને આત્મા વચ્ચેના મિલનને યોગ તરીકે ઓળખાવી શકાય. આ આસનો દ્વારા શરીર અને આત્મા વચ્ચેનો યોગ શક્ય બને છે. યુએનમાં વડાપ્રધાનની પહેલને પગલે વિશ્વ યોગ દિવસની ઉજવણી 21મી જૂને શરૂ કરવામાં આવી છે ત્યારે આજે સમગ્ર દેશમાં ઠેર-ઠેર યોગના કાર્યક્રમો યોજાયા છે. અમદાવાદ પણ તેની સાથે સાથે રંગાઈને યોગમય બની ગયું છે. અલગ-અલગ જાતી-જ્ઞાતિ અને ધર્મના લોકોએ યોગ કરી આ દિવસે સાંપ્રદાયિક એકતાને પણ ઉજાગર કરી હતી.